kalixlouiis/myanmar-wikipedia-corpus huggingface dataset:
ဓနိပျစ် ပြုလုပ်ရန် ပထမဦးစွာ ဓနိတောများမှ လုံလောက်စွာ သက်တမ်းရင့်သော ဓနိလက်များကို ခုတ်ယူရသည်။
ထိုခုတ်ယူထားသော ဓနိလက်များမှ အရွက်ကို ဓားဖြင့် အရွက်၏ အရင်းနားမှ ကပ်ကာ ဖြတ်ယူသည်။
ထို ဓနိရွက်များကို စနစ်တကျ ဓနိအရိုး၏ အကြောကို ကြိုးအဖြစ် အသုံးပြုကာ ပန်းစည်းများကဲ့သို့ ထုပ်ပိုးချည်နှောင်သည်။
၎င်းချည်ပြီးသည်များကို အရပ်အခေါ် ဓနိပေါ ဟု ခေါ်သည်။
အရေအတွက် တစ်ခုအတွက် တစ်ပေါ၊ နှစ်ခုအတွက် နှစ်ပေါ အစရှိသဖြင့် ရေတွက်သည်။
ဓနိတောထဲရှိ ဓနိပေါများကို ဓနိပျစ်မည့်နေရာ သို့မဟုတ် အိမ်သို့ သယ်ယူကြသည်။
ဓနိတံအတွက် ဝါးပိုးကဲ့သို့သော အခေါင်းပွသည့် ဝါးကို ဓားဖြင့်စိတ်ကာ ပြုလုပ်ကြသည်။
ဝါးတံကို ဓနိရွက်၏ အလယ်တွင်ထား ခေါက်ချိုးညီ အပြားပုံစံပြုလုပ်ကြသည်။
ထို့နောက် ဓနိရွက်ရှိ အူတိုင်ချောင်းဖြင့် ကန့်လန့်ဖြတ် ထိုးဖောက်ကာ ကျွတ်မထွက်သွားအောင် ပြုကြသည်။
ဓနိထိုးပြီးသည်ကို ချက်ချင်းအသုံးပြုသည်လည်း ရှိ၏။
သို့မဟုတ်ဘဲ ထိုးပြီးသော ဓနိပျစ်များကို နှပ်ပြီးမှ အသုံးပြုသည်လည်း ရှိသည်။
ဓနိပျစ်ကို နှပ်ရာတွင် (၇) ရက် (၈) ရက်ခန့် ကြာသည်။
နှပ်သည့်နည်းမှာ ဓနိပျစ်များကို လေလုံနေလုံအောင် ပတ်ပတ်လည်တွင် ကာရံထားခြင်းဖြစ်သည်။
ပထမဦးစွာ ဓနိပျစ်များကို ပတ်ပတ်လည်တွင် ကောက်ရိုးဖြင့် အုပ်၏။
ထို့နောက် ရွှံ့ပျော့ သို့မဟုတ် ရွှံ့ပျော့နှင့် နွားချေးကိုစပ်ကာ အပေါ်ယံမှ မံ၏။
ဤနည်းဖြင့် ဓနိပျစ်ကို နှပ်ကြသည်။
ဓနိပျစ်ကို အမိုးအကာ အလို့ငှာ အလိုရှိသလို အသုံးပြုကြသည်။
ရေသေရေထရက်နှင့် ဓနိပင် ရေငန်ကြိုက် ဓနိဖက်များတွင် အချို့မှာ သုံးလေးနှစ်ကြာသည် အထိ ပိုးမစား၊ မပျက်စီးဘဲ ခိုင်ခံ့သည်လည်း ရှိသကဲ့သို့၊ အချို့မှာ တနှစ်အတွင်း ပိုးစား၊ ဆွေးမြေ့ပျက်စီးသွားသည်ကို တွေ့ရမည်။
ယင်းမှာ ဓနိပင်၏ အရည်အသွေးနှင့် မသက်ဆိုင်လှဘဲ ခုတ်ယူသည့် အချိန်ကာလ ဖြစ်သော ရေသေရေထရက်နှင့် သက်ဆိုင်သည်။
ပိုးစားလွယ်သော ဓနိဖက်သည် ရေထရက်များ၌ ခုတ်ယူသော ဓနိပင်မှ ပျစ်ထားကြောင်း၊ ကြာရှည်ခံလှသော ဓနိဖက်သည် ရေသေရက်များ၌ ခုတ်ယူပျစ်ထားကြောင်း ဆိုကြသည်။
ဓနိသီး ဓနိသီးသည် စားသောက်၍ ရနိုင်သော အသီးဖြစ်၏။
ဓနိခိုင်မှာ အဝိုင်းပုံစံရှိသည်။
ဓနိသီးများသည် နုနယ်စဉ်တွင် အသီးထဲ၌ အရည်သာရှိ၍ ရင့်လာသော အခါ အဆံတည်ပြီးလျှင် စားသောက်၍ ရနိုင်၏။
အဆံမှာ အဖြူရောင်ဖြစ်ပြီး ထန်းသီးကဲ့သို့ပင် ခွဲစားရ၏။
အဆံမှာ ဘဲဥပုံစံရှိပြီး အရွယ်မှာ များသောအားဖြင့် ငုံးဥခန့် သို့မဟုတ် ထို့ထက်အနည်းငယ် ကြီး၏။
အသီးတစ်ခုတွင် အဆံတစ်ခုသာပါရှိသည်။
ရုပ်ပုံများ ကိုးကား Category:လမုတောများ Category:စားသုံးနိုင်သော အပင်များ။
left|thumb|ပျော်ရွှင်မှု၊ စွမ်းအင်နှင့် အကောင်းမြင်မှုတို့ကို သင်္ကေတအဖြစ် နွေဦးရာသီအစတွင် အဝါရောင်ပန်းများပေးသည့် အာဂျင်တီးနားဓလေ့သည် နိုင်ငံအများအပြားသို့ ပျံ့နှံ့သွားခဲ့သည်။
နွေဦးရာသီသည် သမပိုင်းရာသီ လေးခုအနက်မှ တစ်ခုဖြစ်ပြီး ဆောင်းရာသီပြီး နွေရာသီမရောက်မီကာလဖြစ်သည်။
နွေဦးကာလအတွက် နည်းပညာဆိုင်ရာ ဖွင့်ဆိုချက်များသည် ဒေသများကိုလိုက်၍ ထိုဒေသ၏ ရာသီဥတု၊ ယဉ်ကျေးမှုနှင့် ဓလေ့ထုံးစံအရ ကွာခြားကြသည်။
မြောက်ကမ္ဘာခြမ်းတွင် နွေဦးကာလရောက်ရှိနေချိန်၌ တောင်ကမ္ဘာခြမ်းတွင် ဆောင်းဦးကာလ အပြန်အလှန်အားဖြင့် ဖြစ်ပေါ်နေသည်။
နွေဦးနေ့ညညီချိန်တွင် နေ့တာသည် ၁၂ နာရီခန့် ရှည်လျားပြီးနောက် ထိုနေ့မှစ၍ ရာသီကုန်ဆုံးလာသည်နှင့်အမျှ တစ်ရက်ပြီးတစ်ရက် နေ့တာသည် ရှည်လျားလာသည်။
ဤရာသီကို ရည်ညွှန်းသော နွေဦး၊ နွေဦးကာလဟုသော စကားရပ်တို့သည် အသစ်တဖန်မွေးဖွားခြင်း၊ အားသစ်လောင်းခြင်း၊ အသစ်တဖန်ဖြစ်ခြင်း၊ ရှင်သန်ထမြောက်ခြင်း၊ ပြန်လည်တိုးပွားခြင်းစသော သဘောသဘာဝတို့အား ဖော်ညွှန်းသည်။
ချစ်လှစွာသော အမုန်း ရုပ်ရှင်ဇာတ်ကားကြီးသည် ၂၀၁၆ ခုထုတ် မြန်မာရုပ်ရှင်ဇာတ်ကားဖြစ်သည်။
ခရေဖြူ ရုပ်ရှင်အတွက် ပုညခင်၏ ဝတ္တုကို အခြေခံ၍ ဝိုင်း ဇာတ်ညွှန်းခွဲ ရိုက်ကူးသည်။
အောင်ရဲလင်း၊ သက်မွန်မြင့်၊ ဝတ်မှုန်ရွှေရည်တို့ အဓိကပါဝင်ထားသည်။
ဇာတ်ကြောင်း မိုးစက်မေသည် ဆရာမတစ်ယောက်ဖြစ်ပြီး သူမမိခင်မှာ ကွယ်လွန်ခဲ့၍ ဖခင်နှင့်အတူနေထိုင်သူဖြစ်သည်။
တနေ့သောအခါ ဖခင်သည် အချစ်မပါပဲ သူ၏ အမှားများကြောင့် လက်ထပ်ခဲ့ရသော မိန်းကလေးတစ်ယောက်ကို အိမ်သို့ခေါ်ဆောင်လာသည်။
ထိုမိန်းကလေး၏အမည် အမုန်း ဟု ခေါ်သည်။
ဖခင်ကို ချစ်ကြောက်ရသော သမီးဖြစ်သူ မိုးစက်မေမှာ ဖခင်ကို မလွန်ဆန်နိုင်ခဲ့။
ဤသို့ သူမထက်ငယ်ရွယ်သူ အမုန်းမှာ မိထွေးဖြစ်လာခဲ့ရသည်။
ဇာတ်လမ်းအစတွင် မိုစက်မေအနေဖြင့် အမုန်းအား အမြင်မကြည်ခဲ့။
နောက်ပိုင်းတွင်မှ မိုးစက်မေ အမုန်းကို နားလည်လာသည်။
ထို့အတူ သနားလာခဲ့သည်။
သူမနှင့် သူမ၏ သူငယ်ချင်းဖြစ်သူ ဂါမဏိတို့သည် အမုန်းအား ကူညီပေးနိုင်ဖို့ ကြိုးစားလာခဲ့ကြသည်။
ဣန္ဒြေကြီးသော မိန်းကလေးဖြစ်သူ မိုးစက်မေမှာ သူမ၏ သူငယ်ချင်းဖြစ်သော ဂါမဏီကို ချစ်သော်လည်း ဖွင့်မပြောနိုင်ခဲ့။
တနေ့ မိုးစက်မေဖခင် မသန်မစွမ်းဖြစ်၍လာခဲ့သည်။
သို့သော် အမုန်းမှာ သူမ၏ ခင်ပွန်းဖြစ်သူကို ကောင်းမွန်စွာပင် ဆက်ဆံခဲ့သည်။
ဇာတ်လမ်းအဆုံးတွင်တော့ ဂါမဏိနှင့် မိုးစက်မေ လက်ထပ်ခဲ့ကြပြီး မိုးစက်မေဖခင်နှင့် အမုန်းတို့သည် သူတို့သားသမီးများ၏ အဘိုးနှင့်အဘွား ဖြစ်လာခဲ့ကြသည်။
မိုးစက်မေသည် အမုန်းအား ညီမလေးတစ်ယောက်လို ချစ်ခင် မေတ္တာရှိ၍ သွားတော့သည်။
သရုပ်ဆောင်များ ဂါမဏိ အဖြစ် အောင်ရဲလင်း မိုးစက်မေ အဖြစ် သက်မွန်မြင့် အမုန်း အဖြစ် ဝတ်မှုန်ရွှေရည် ဦးတိုးမင်း အဖြစ် ဇင်ဝိုင်း အန်တီမေ အဖြစ် နွဲ့နွဲ့စန်း ဆုတံဆိပ် ၁၈ ရက် မတ်လ ၂၀၁၇ ခုနှစ်တွင် ပြည်သူရင်ပြင်၌ ကျင်းပသော ၂၀၁၆ ခုနှစ် မြန်မာ့ရုပ်ရှင် အကယ်ဒမီဆု ချီးမြှင့်ပွဲ၌ သက်မွန်မြင့်သည် ၂၀၁၆ ခုနှစ်အတွက် အကောင်းဆုံးအမျိုးသမီး ဇာတ်ဆောင်ဆုကို ဆွတ်ခူးရရှိခဲ့သည်။
ခုနှစ် ဆု ရရှိသူ အမျိုးအစား ရလဒ်၂၀၁၆မြန်မာ့ ရုပ်ရှင် ထူးချွန်ဆု သက်မွန်မြင့် အကောင်းဆုံး အမျိုးသမီး ဇာတ်ဆောင်ဆု ဝတ်မှုန်ရွှေရည် အကောင်းဆုံး အမျိုးသမီး ဇာတ်ဆောင်ဆု ဇင်ဝိုင်း အကောင်းဆုံး အမျိုးသား ဇာတ်ပို့ဆု ကိုးကား Category:မြန်မာ ရုပ်ရှင်ဇာတ်ကားများ Category:၂၀၁၆ ရုပ်ရှင်ဇာတ်ကားများ Category:မြန်မာဘာသာစကား ရုပ်ရှင်ဇာတ်ကားများ။
လမ်းပြကြယ်ပါတီ () သည် မြန်မာနိုင်ငံရှိ နိုင်ငံရေးပါတီ တစ်ခုဖြစ်သည်။
သမိုင်းကြောင်း တောင်သူလယ်သမားများနှင့် အခြေခံပြည်သူလူထုအကျိုးကို ဆောင်ရွက်ရန် ၂၀၀၇ ခုနှစ် ဖေဖော်ဝါရီ ၂ ရက်နေ့တွင် လမ်းပြကြယ်အဖွဲ့ကို စတင်ဖွဲ့စည်းခဲ့သည်။
လမ်းပြကြယ်ပါတီ တည်ထောင်ရန် ၂၀၁၅ မေလတွင် ပါတီမှတ်ပုံတင်ရရှိခဲ့သည်။
ပယ်ဖျက်ခြင်း လမ်းပြကြယ်ပါတီကို ၂၀၂၃ ခုနှစ် နိုင်ငံရေးပါတီများမှတ်ပုံတင်ခြင်းဥပဒေ ပုဒ်မ ၂၅ အရ သတ်မှတ်ကာလအတွင်း လျှောက်ထားခြင်းမရှိခဲ့သောကြောင့် ၂၀၂၃ ခုနှစ် မတ်လ ၂၉ ရက်နေ့မှစ၍ နိုင်ငံရေးပါတီအဖြစ် မှတ်ပုံတင်ထားခြင်းမှ ပြည်ထောင်စုရွေးကောက်ပွဲကော်မရှင်က ပယ်ဖျက်ခဲ့သည်။
ဝံသာနုဒီမိုကရက်တစ်ပါတီ () သည် မြန်မာနိုင်ငံရှိ နိုင်ငံရေးပါတီ တစ်ခုဖြစ်သည်။
အမျိုးသား တိုးတက်မြင့်မားရေးပါတီ () သည် မြန်မာနိုင်ငံရှိ နိုင်ငံရေးပါတီ တစ်ခုဖြစ်သည်။
ပယ်ဖျက်ခြင်း အမျိုးသား တိုးတက်မြင့်မားရေးပါတီ ကို ၂၀၂၃ ခုနှစ် နိုင်ငံရေးပါတီများမှတ်ပုံတင်ခြင်းဥပဒေ ပုဒ်မ ၂၅ အရ သတ်မှတ်ကာလအတွင်း လျှောက်ထားခြင်းမရှိခဲ့သောကြောင့် ၂၀၂၃ ခုနှစ် မတ်လ ၂၉ ရက်နေ့မှစ၍ နိုင်ငံရေးပါတီအဖြစ် မှတ်ပုံတင်ထားခြင်းမှ ပြည်ထောင်စုရွေးကောက်ပွဲကော်မရှင်က ပယ်ဖျက်ခဲ့သည်။
အမျိုးသားညီညွတ်ရေးကွန်ဂရက်ပါတီ () သည် မြန်မာနိုင်ငံရှိ နိုင်ငံရေးပါတီ တစ်ခုဖြစ်သည်။
သမိုင်းကြောင်း ၁၉၄၅ ခုနှစ်တွင် ဗမာ-မွတ်စလင် ကွန်ဂရက်ပါတီကို စတင်တည်ထောင်ခဲ့သည်။
၁၉၄၆ တွင် ဗမာ-မွတ်စလင် ကွန်ဂရက်ပါတီ (အသစ်)ကို ပြောင်းလဲဖွဲ့စည်းခဲ့သည်။
၁၉၆၁ တွင် ဗမာနိုင်ငံလုံးဆိုင်ရာ ပသီကွန်ဂရက်ပါတီကို ထပ်မံဖွဲ့စည်းခဲ့သော်လည်း ၁၉၆၄ တွင် ဖျက်သိမ်းခံခဲ့သည်။
၁၉၉၀ ပါတီစုံရွေးကောက်ပွဲ ဝင်ရောက်ယှဉ်ပြိုင်ခဲ့သော်လည်း ရှုံးနိမ်ခဲ့သည်။
၂၀၁၂ ခုနှစ်တွင် အမျိုးသားညီညွတ်ရေးကွန်ဂရက်ပါတီအမည်ဖြင့် မှတ်ပုံတင်ခွင့်ရရှိခဲ့သည်။
ပယ်ဖျက်ခြင်း အမျိုးသားညီညွတ်ရေးကွန်ဂရက်ပါတီကို ၂၀၂၃ ခုနှစ် နိုင်ငံရေးပါတီများမှတ်ပုံတင်ခြင်းဥပဒေ ပုဒ်မ ၂၅ အရ သတ်မှတ်ကာလအတွင်း လျှောက်ထားခြင်းမရှိခဲ့သောကြောင့် ၂၀၂၃ ခုနှစ် မတ်လ ၂၉ ရက်နေ့မှစ၍ နိုင်ငံရေးပါတီအဖြစ် မှတ်ပုံတင်ထားခြင်းမှ ပြည်ထောင်စုရွေးကောက်ပွဲကော်မရှင်က ပယ်ဖျက်ခဲ့သည်။
အမျိုးသားဒီမိုကရေစီပါတီသစ် () သည် ရန်ကုန်တိုင်းဒေသကြီးအခြေစိုက် နိုင်ငံရေးပါတီ တစ်ခုဖြစ်သည်။
သမိုင်းကြောင်း ရန်ကုန်တိုင်းဒေသကြီး၊ သင်္ဃန်းကျွန်းမြို့နယ် ပြည်သူ့လွှတ်တော် ကိုယ်စားလှယ် ဦးသိန်းညွန့်အပါအဝင် သင်္ဃန်းကျွန်းမြို့နယ်မှ ၂၀၁၀ ရွေးကောက်ပွဲတွင် အနိုင်ရခဲ့သည့် လွှတ်တော်ကိုယ်စားလှယ်လေးဦးသည် မူလက အမျိုးသားဒီမိုကရေစီအင်အားစု (NDF) ပါတီမှ ဝင်ရောက်ယှဉ်ပြိုင်ခဲ့ခြင်း ဖြစ်သည်။
သို့သော် နောက်ပိုင်းတွင် ပါတီ၏ရန်ပုံငွေကိစ္စနှင့်ပတ်သက်ပြီး သဘောထားကွဲလွဲမှုများကြောင့် ပါတီမှ ထုတ်ပယ်ခံခဲ့ရသည်။
ရွေးကောက်ပွဲကော်မရှင်ကလည်း ၎င်းတို့ကို တစ်သီးပုဂ္ဂလအမတ်များအဖြစ် သတ်မှတ်ပေးခဲ့သည်။
ထို့နောက် အမျိုးသားဒီမိုကရေစီပါတီသစ် ကို တည်ထောင်ပြီး ၂၀၁၅ ခုနှစ် ရွေးကောက်ပွဲတွင် ဝင်ရောက်ယှဉ်ပြိုင်ခဲ့ရာ ရှုံးနိမ့်ခဲ့သည်။
ပါတီမှတ်ပုံတင်ခြင်း နိုင်ငံတော်စီမံအုပ်ချုပ်ရေးကောင်စီက အသစ်ဖွဲ့စည်းခဲ့သော ပြည်ထောင်စုရွေးကောက်ပွဲကော်မရှင်က ၂၀၂၃ ခုနှစ် ဇန်နဝါရီလ (၃၁) ရက်နေ့တွင် နိုင်ငံရေးပါတီများအနေဖြင့် အသစ်ပြဋ္ဌာန်းလိုက်သည့် ဥပဒေအရ ပြန်လည်မှတ်ပုံတင်ကြရန် ရွေးကောက်ပွဲကော်မရှင်က ကြေညာခဲ့ပြီးနောက် ၂၀၂၃ ခုနှစ် နိုင်ငံရေးပါတီများ မှတ်ပုံတင်ခြင်းနည်းဥပဒေအရ ပြည်ထောင်စုရွေးကောက်ပွဲကော်မရှင်သို့ မှတ်ပုံတင်ခဲ့ရာ ၂၀၂၃ ခုနှစ်၊ ဇူလိုင်လ ၁၄ နေ့တွင် မှတ်ပုံတင်အမှတ် (၃၃) ဖြင့် ခွင့်ပြုခဲ့သည်။
ရွေးကောက်ပွဲ ဝင်ပြိုင်မှု အမျိုးသားလွှတ်တော် ရွေးကောက်ပွဲစုစုပေါင်း အနိုင်ရနေရာမဲစုစုပေါင်းမဲရာခိုင်နှုန်းရွေးကောက်ပွဲရလဒ်မှတ်ချက်ရွေးကောက်ပွဲ ဦးဆောင်သူ၂၀၁၅လွှတ်တော်နေရာ မရရှိခဲ့ပေ။
၂၀၂၅ ပြည်သူ့လွှတ်တော် ရွေးကောက်ပွဲစုစုပေါင်း အနိုင်ရနေရာမဲစုစုပေါင်းမဲရာခိုင်နှုန်းရွေးကောက်ပွဲရလဒ်မှတ်ချက်ရွေးကောက်ပွဲ ဦးဆောင်သူ၂၀၁၅လွှတ်တော်နေရာ မရရှိခဲ့ပေ။
အရှိုချင်းအမျိုးသားပါတီ () သည် မြန်မာနိုင်ငံရှိ နိုင်ငံရေးပါတီ တစ်ခုဖြစ်သည်။
ပယ်ဖျက်ခြင်း အရှိုချင်းအမျိုးသားပါတီအား နိုင်ငံရေးပါတီများမှတ်ပုံတင်ခြင်းဥပဒေ ပုဒ်မ ၂၅ အရ သတ်မှတ်ကာလအတွင်း လျှောက်ထားခြင်းမရှိခဲ့သောကြောင့် ၂၀၂၃ ခုနှစ် မတ်လ ၂၉ ရက်နေ့တွင် ပြည်ထောင်စုရွေးကောက်ပွဲကော်မရှင်က မှတ်ပုံတင်ပယ်ဖျက်ခဲ့သည်။
ရှမ်းနီ(တိုင်းလျန်)သွေးစည်းညီညွတ်ရေးပါတီ (; အတိုကောက် SSP) သည် ၂၀၁၅ ခုနှစ်တွင် တရားဝင်ပေါ်ပေါက်လာသော ရှမ်းနီလူမျိုးအခြေပြု နိုင်ငံရေးပါတီ တစ်ခုဖြစ်သည်။
ပါတီဥက္ကဋ္ဌသည် ဦးအောင်ခင်း ဖြစ်သည်။
ပါတီ၏ နိုင်ငံရေးသဘောတရားမှာ ရှမ်းနီလူမျိုးများ၏ အခွင့်အရေးနှင့် ဖက်ဒရယ်ပြည်ထောင်စုစနစ် ဖြစ်သည်။
ပါတီမူဝါဒမှာ ဒီမိုကရေစီနည်းအရ ဖက်ဒရယ်ပြည်ထောင်စုစနစ် တည်ဆောက်ရေး၊ တိုင်းရင်းသားမျိုးနွယ်စုများ မပျောက်ပျက်အောင် ထိန်းသိမ်းစောင့်ရှောက်ရေး၊ တိုင်းရင်းသားအချင်းချင်း သွေးစည်းညီညွတ်စေရေး တို့ဖြစ်သည်။
သမိုင်းကြောင်း ၂၀၁၂ ခုနှစ်တွင် တည်ထောင်ခဲ့သည့် တိုင်းလိုင်(ရှမ်းနီ)အမျိုးသားများဖွံ့ဖြိုးတိုးတက်ရေးပါတီတွင် သဘောထားကွဲလွဲမှုများရှိခဲ့ပြီး ၂၀၁၄ ခုနှစ်တွင် ရှမ်းနီ (တိုင်းလိုင်)နှင့် မြောက်ပိုင်းရှမ်းမျိုးနွယ်စုများ သွေးစည်းညီညွတ်ရေးပါတီ အမည်ဖြင့် ပါတီအသစ်တည်ထောင်ရန် ပြန်လည်လျှောက်ထားခဲ့ပြီး ၂၀၁၅ ခုနှစ် မေလတွင် ပါတီအသစ်မှတ်ပုံတင် ရရှိခဲ့သည်။
၂၀၁၉ ခုနှစ် မေလ ၁၃ ရက်နေ့တွင် ရှမ်းနီ(တိုင်းလျန်)သွေးစည်းညီညွတ်ရေးပါတီ အဖြစ် အမည်ပြောင်းလဲခဲ့သည်။
ပါတီမှတ်ပုံတင်ခြင်း ၂၀၂၃ အသစ်ပြဋ္ဌာန်းလိုက်သည့် ဥပဒေအရ ပြန်လည်မှတ်ပုံတင်ကြရန် စကစ ရွေးကောက်ပွဲကော်မရှင်က ကြေညာခဲ့ပြီးနောက် ၂၀၂၃ ခုနှစ် နိုင်ငံရေးပါတီများ မှတ်ပုံတင်ခြင်းနည်းဥပဒေအရ ပြည်ထောင်စုရွေးကောက်ပွဲကော်မရှင်သို့ မှတ်ပုံတင်ခဲ့ရာ ၂၀၂၃ ခုနှစ်၊ မေလ ၂ ရက်နေ့တွင် မှတ်ပုံတင်အမှတ် (၈) ဖြင့် ခွင့်ပြုခဲ့သည်။
ရွေးကောက်ပွဲ ဝင်ပြိုင်မှုများ ၂၀၂၀ ရှမ်းနီ(တိုင်းလျန်)သွေးစည်းညီညွတ်ရေးပါတီသည် ၂၀၂၀ အထွေထွေရွေးကောက်ပွဲတွင် စစ်ကိုင်းတိုင်းဒေသကြီး၊ ဖောင်းပြင်မြို့နယ်၊ ဟုမ္မလင်းမြို့နယ်၊ ခန္တီးမြို့နယ်နှင့် ကချင်ပြည်နယ်တွင် မိုးညှင်းမြို့နယ်တို့မှ စုစုပေါင်း ကိုယ်စားလှယ်(၁၅) ဦး ဝင်ရောက်ယှဉ်ပြိုင်ခဲ့သည်။
ကိုးကား ကဏ္ဍ:မြန်မာနိုင်ငံရှိ တည်ဆဲ နိုင်ငံရေးပါတီများ ပြင်ပလင့်ခ်များ S.S.P ၏ ဖေ့စ်ဘွတ်ခ်စာမျက်နှာ။
အမျိုးသမီးပါတီ (မွန်) () သည် မွန်ပြည်နယ်အခြေစိုက် ဖြစ်သည်။
ပါတီဥက္ကဋ္ဌသည် မိသန်းရှင် ဖြစ်သည်။
​ ပါတီမှတ်ပုံတင်ခြင်း နိုင်ငံတော်စီမံအုပ်ချုပ်ရေးကောင်စီက အသစ်ဖွဲ့စည်းခဲ့သော ပြည်ထောင်စုရွေးကောက်ပွဲကော်မရှင်က ၂၀၂၃ ခုနှစ် ဇန်နဝါရီလ (၃၁)ရက်နေ့တွင် နိုင်ငံရေးပါတီများအနေဖြင့် အသစ်ပြဋ္ဌာန်းလိုက်သည့် ဥပဒေအရ ပြန်လည်မှတ်ပုံတင်ကြရန် ရွေးကောက်ပွဲကော်မရှင်က ကြေညာခဲ့ပြီးနောက် ၂၀၂၃ ခုနှစ် နိုင်ငံရေးပါတီများ မှတ်ပုံတင်ခြင်းနည်းဥပဒေအရ ပြည်ထောင်စုရွေးကောက်ပွဲကော်မရှင်သို့ မှတ်ပုံတင်ခဲ့ရာ ၂၀၂၃ ခုနှစ်၊ ဇွန်လ ၂၃ ရက်နေ့တွင် မှတ်ပုံတင်အမှတ် (၃၁) ဖြင့် ခွင့်ပြုခဲ့သည်။
အမှတ် (၅-ခ) ၊ ဗိုလ်ချုပ်အောင်ဆန်းလမ်း၊ မြိုင်သာယာရပ်ကွက်၊ မော်လမြိုင်မြို့၊ မွန်ပြည်နယ်တွင် ပါတီရုံးချုပ်ဖွင့်ထားသည်။
ပါတီဖျက်သိမ်းခြင်း ၂၀၂၅ ခုနှစ်၊ စက်တင်ဘာလ (၉) ရက်နေ့တွင် ပါတီရုံးခန်းများ သတ်မှတ်အရေအတွက် မပြည့်မီမှုကြောင့် အမျိုးသမီးပါတီ (မွန်) အား မှတ်ပုံတင်ပယ်ဖျက်၍ ပါတီဖျက်သိမ်းလိုက်ကြောင်း ပြည်ထောင်စုရွေးကောက်ပွဲကော်မရှင်(UEC) ကြေညာလိုက်သည်။
ရွေးကောက်ပွဲ ဝင်ပြိုင်မှု အမျိုးသားလွှတ်တော် ရွေးကောက်ပွဲစုစုပေါင်း အနိုင်ရနေရာမဲစုစုပေါင်းမဲရာခိုင်နှုန်းရွေးကောက်ပွဲရလဒ်ရွေးကောက်ပွဲ ဦးဆောင်သူ၂၀၂၀ပယ်ဖျက်ခဲ့။
မိသန်းရှင်၂၀၂၅မိသန်းရှင် ပြည်သူ့လွှတ်တော် ရွေးကောက်ပွဲစုစုပေါင်း အနိုင်ရနေရာမဲစုစုပေါင်းမဲရာခိုင်နှုန်းရွေးကောက်ပွဲရလဒ်ရွေးကောက်ပွဲ ဦးဆောင်သူ၂၀၂၀955ပယ်ဖျက်ခဲ့။
မိသန်းရှင်၂၀၂၅မိသန်းရှင် ပြည်နယ်လွှတ်တော် ရွေးကောက်ပွဲစုစုပေါင်း အနိုင်ရနေရာမဲစုစုပေါင်းမဲရာခိုင်နှုန်းရွေးကောက်ပွဲရလဒ်ရွေးကောက်ပွဲ ဦးဆောင်သူ၂၀၂၀ - -ပယ်ဖျက်ခဲ့။
မိသန်းရှင်၂၀၂၅မိသန်းရှင် တိုင်းရင်းသားရေးရာ ဝန်ကြီးများ ရွေးကောက်ပွဲစုစုပေါင်း အနိုင်ရနေရာမဲစုစုပေါင်းမဲရာခိုင်နှုန်းရွေးကောက်ပွဲရလဒ်ရွေးကောက်ပွဲ ဦးဆောင်သူ၂၀၂၀ - -ပယ်ဖျက်ခဲ့။
မိသန်းရှင်၂၀၂၅မိသန်းရှင် ကိုးကား ကဏ္ဍ:မြန်မာ နိုင်ငံရေးပါတီဟောင်းများ။
ရှမ်းပြည်နယ်အရှေ့ပိုင်း ဖွံ့ဖြိုးတိုးတက်ရေး ဒီမိုကရက်တစ်ပါတီ () သည် မြန်မာနိုင်ငံရှိ ဖျက်သိမ်းလိုက်သောနိုင်ငံရေးပါတီ တစ်ခုဖြစ်သည်။
၂၀၂၀ ပြည့်နှစ် ဇန်နဝါရီ ၉ ရက်နေ့တွင် နိုင်ငံရေးပါတီအဖြစ်မှ ဖျက်သိမ်းခွင့်ပြုရန် ပြည်ထောင်စု ရွေးကောက်ပွဲ ကော်မရှင်သို့ တင်ပြခဲ့ပြီးနောက် ၂၀၂၀ ပြည့်နှစ်၊ ဖေဖော်ဝါရီလ ၂၀ ရက်နေ့တွင် မှတ်ပုံတင် ပယ်ဖျက်၍ ပါတီအား ဖျက်သိမ်းခဲ့သည်။
အင်းတိုင်းရင်းသားအဖွဲ့ချုပ်ပါတီ သည် မြန်မာနိုင်ငံရှိ နိုင်ငံရေးပါတီ တစ်ခုဖြစ်သည်။
အင်းတိုင်းရင်းသားအဖွဲ့ချုပ်နှင့် အင်းအမျိုးသားဖွံ့ဖြိုးတိုးတက်ရေးပါတီကို တစ်ပါတီတည်းအဖြစ်ပေါင်းစည်းရန်အတွက် အင်းတိုင်းရင်းသားအဖွဲ့ချုပ်ပါတီကို ၂၀၁၉ ခုနှစ် မတ်လ ၂၉ ရက်နေ့တွင် ဖျက်သိမ်းခဲ့သည်။
လူမျိုးပေါင်းစုံဒီမိုကရေစီပါတီ (ကယားပြည်နယ်) () သည် မြန်မာနိုင်ငံရှိ နိုင်ငံရေးပါတီ တစ်ခုဖြစ်သည်။
အမျိုးသား ဖွံ့ဖြိုးတိုးတက်ရေးနှင့် ငြိမ်းချမ်းရေးပါတီ (; အတိုကောက် NDPP) သည် မြန်မာနိုင်ငံရှိ နိုင်ငံရေးပါတီ တစ်ခုဖြစ်သည်။
အမျိုးသား ဖွံ့ဖြိုးတိုးတက်ရေးနှင့် ငြိမ်းချမ်းရေးပါတီ (NDPP) သည် ၂၀၁၀ ပြည့်နှစ်၊ ဩဂုတ်လ ၂၄ ရက်နေ့တွင် ရွေးကောက်ပွဲကော်မရှင်မှ ပါတီမှတ်ပုံတင်ခွင့် ရရှိခဲ့ပြီး၊ ၎င်း၏ ပါတီမှတ်ပုံတင်အမှတ်မှာ ၄၂ ဖြစ်ပါသည်။
ပါတီပယ်ဖျက်ခြင်း အမျိုးသား ဖွံ့ဖြိုးတိုးတက်ရေးနှင့် ငြိမ်းချမ်းရေးပါတီအား ၂၀၂၁ ခုနှစ်၊ နိုဝင်ဘာလ ၁၆ ရက်နေ့တွင် ပြည်ထောင်စု ရွေးကောက်ပွဲ ကော်မရှင်၏ ကြေညာချက် အမှတ် ၄/၂၀၂၁ အရ၊ နိုင်ငံရေးပါတီများ မှတ်ပုံတင်ခြင်း ဥပဒေ ပုဒ်မ ၁၉ (က) နှင့်အညီ ဖျက်သိမ်းပြီးဖြစ်ပါသည်။
'ဝ' လစ်ဘရယ်ဒီမိုကရက်တစ် တိုးတက်ဖွံ့ဖြိုးရေးပါတီ () သည် မြန်မာနိုင်ငံရှိ နိုင်ငံရေးပါတီ တစ်ခုဖြစ်သည်။
ပယ်ဖျက်ခြင်း ဤပါတီကို နိုင်ငံရေးပါတီများမှတ်ပုံတင်ခြင်း နည်းဥပဒေ ၂၅ အရ ၂-၄-၂၀၂၀ တွင် ပယ်ဖျက်ပြီး ဖြစ်သည်။
ဘုရင်ခံအိမ်တော် (ရန်ကုန်)သည် မြန်မာနိုင်ငံကို စီရင်အုပ်ချုပ်မည့်သူတို့၏ ကော်မရှင်နာ မင်းကြီးများ၊ ဒုတိယ ဘုရင်ခံနှင့် ဘုရင်ခံများ နေထိုင်ရန်နှင့် ရုံးစိုက်ရန်အတွက် ရည်ရွယ်ဆောက်လုပ်ထားသော အိမ်တော်ဖြစ်သည်။
၁၉၈၅ ခုနှစ်တွင် ဦးနေဝင်းသည် ၁၉၇၀ ခုနှစ်များဆီက ငလျင်ဒဏ်ကြောင့်ဟုဆိုကာ အဆောက်အဦအား ဖျက်ဆီးစေခဲ့သည်။
အိမ်တော်သည် ရန်ကုန်မြို့မြောက်ဘက်ခြမ်း၊ ရွှေတိဂုံဘုရား၏ အနောက်ဘက်အရပ်မျက်နှာတွင် တည်ရှိကာ ဗြိတိသျှ ဗိသုကာပညာရှင် Hoyne Fox မှ ၁၈၉၂ နှင့် ၁၈၉၅ ခုနှစ်အတွင်းတွင် တည်ဆောက်ခဲ့သည်။
အိမ်တော်၏ ဗိသုကာဟန်မှာ အန်နီဘုရင်မဟန် ဗိသုကာလက်ရာဖြစ်သည်။
ဓာတ်ပုံပြခန်း အခြားကြည့်ရန် သမ္မတအိမ်တော် (နေပြည်တော်) Belmond Governor's Residence ကိုးကား ပြင်ပလင့်များ ကဏ္ဍ:ရန်ကုန်မြို့ရှိ အဆောက်အအုံများ။
လားစ် ဗလယ်ရီယန် အာဖော် () () သည် ဖင်လန်သား သင်္ချာပညာရှင်တစ်ဦးဖြစ်ပြီး သူလုပ်ဆောင်ခဲ့သည့် ရီးမန် မျက်နှာပြင်ရပ်ဝန်းများ (Riemann surfaces) ဆိုင်ရာ သုတေသနလုပ်ငန်းများအတွက် လည်းကောင်း၊ သူရေးသားခဲ့သည့် ကွန်ပလက်စ်ကိန်း ခွဲခြမ်းစိတ်ဖြာသင်္ချာ (complex analysis) ဘာသာရပ်ဆိုင်ရာ ဖတ်စာအုပ်တစ်ခုအတွက် လည်ကောင်း ကျော်ကြားသူဖြစ်သည်။
ဂျက်ဆီ ဒေါက်ကလပ် () () သည် အမေရိကန် ပြည်ထောင်စုသား သင်္ချာပညာရှင်တစ်ဦး ဖြစ်သည်။
ကဏ္ဍ:အမေရိကန် သင်္ချာပညာရှင်များ Category:ဖီး ဆုတံဆိပ်ရှင်များ။
လောဟန်-မိုအိစ် ရွှ () () သည် ပြင်သစ်လူမျိုး သင်္ချာပညာရှင်တစ်ဦးဖြစ်ပြီး ဒစ်စတြီဗျူးရှင်း (distributions) ခေါ် ယေဘုယျပြုထားသည့် ဖန်ရှင်များ (generalized functions) နှင့် ပတ်သက်သည့် သီအိုရီကို ဦးဆောင် စတင်ခဲ့သူအဖြစ် ကျော်ကြားသည်။
သူ၏ သီအိုရီကြောင့် ဒါရက်၏ ဒယ်လ်တာ ဖန်ရှင် (Dirac delta function) ကဲ့သို့သော သင်္ချာအရာဝတ္ထုများကို အဓိပ္ပာယ်သတ်မှတ်ချက် ခိုင်မာစေခဲ့သည်။
ဤ ယေဘုယျပြုထားသည့် ဖန်ရှင်များနှင့် ပတ်သက်သည့် သူ၏ သုတေသနအတွက် ၁၉၅၀ခုနှစ်တွင် ဖီး ဆုတံဆိပ် ချီးမြှင့်ခံခဲ့ရသည်။
မှတ်စု Category: သင်္ချာ ပညာရှင်များ Category:ဖီး ဆုတံဆိပ်ရှင်များ။
အတ်လာ ဆဲလ်ဘာ့ခ် () () သည် နော်ဝေးသား သင်္ချာပညာရှင်တစ်ဦး ဖြစ်ပြီး ခွဲခြမ်းစိတ်ဖြာသင်္ချာနည်းကျ ကိန်းသီအိုရီ နှင့် အော်တိုမောဖစ် ဖန်ရှင်များ (automorphic forms) ဆိုင်ရာ သီအိုရီတို့နှင့် ပတ်သက်သည့် သုတေသနလုပ်ငန်းများကြောင့် ကျော်ကြားသူဖြစ်သည်။
ဤလုပ်ငန်းများအတွက် ဖီး ဆုတံဆိပ်ကို ၁၉၅၀ခုနှစ်တွင် ရရှိခဲ့သည်။
နိုင်ငံတော်သမ္မတအိမ်တော် () သည် နိုင်ငံ​တော်၏အကြီးအကဲနှင့် အစိုးရအဖွဲ့၏အကြီးအကဲဖြစ်​သော နိုင်ငံ​တော်သမ္မတ ရုံးထိုင်ရာနေရာနှင့် နေထိုင်ရာ တရားဝင်အိမ်တော်ဖြစ်သည်။
သမ္မတအိမ်တော်သည် နေပြည်တော် ပြည်ထောင်စုနယ်မြေတွင် တည်ရှိသည်။
အိမ်တော်သည် အခန်း ၁၀၀ ကျော်ဖြင့် ဖွဲ့စည်းထားပြီး အိမ်တော်ပတ်လည်တွင် ကျုံးများဖြင့်ကာရံထားကာ ကျုံးများကို ဖြတ်သန်းရန်အတွက် တံတားများလည်း ပါရှိသည်။
သမ္မတအိမ်တော်အနီးတွင် လွှတ်တော်အဆောက်အဦးများ၊ ဒုတိယသမ္မတများ၏ အိမ်တော်များ၊ လွှတ်တော်ဥက္ကဋ္ဌများ၏ အိမ်တော်များ၊ ဝန်ကြီးအိမ်တော်များလည်း တည်ရှိသည်။
နိုင်ငံတော်သမ္မတအိမ်တော်တွင် နိုင်ငံတော်သမ္မတရုံးကိုပါ ဖွင့်လှစ်ထားရှိသည်။
နိုင်ငံတော်သမ္မတအိမ်တော်နှင့် ပက်သက်သည့် အချက်အလက်များ၊ သတင်းများကို တရားဝင် ထုတ်ပြန်ခြင်းမရှိသော်လည်း၊ နိုင်ငံတော်အကြီးအကဲများ၏ သတင်းများမှတဆင့် အိမ်တော်၏ ဖွဲ့စည်းပုံကို တွေ့ရှိနိုင်သည်။
၂၀၂၁ခုနှစ် အာဏာသိမ်းပြီးချိန်တွင် နိုင်ငံတော်သမ္မတအိမ်တော်အား နိုင်ငံတော်စီမံအုပ်ချုပ်ရေးကောင်စီ ဥက္ကဋ္ဌရုံး၊ နိုင်ငံတော်သမ္မတရုံးအား နိုင်ငံတော်စီမံအုပ်ချုပ်ရေးကောင်စီရုံး၊ ပြည်ထောင်စုအစိုးရအဖွဲ့ရုံးကို နိုင်ငံတော်စီမံအုပ်ချုပ်ရေးကောင်စီ အုပ်ချုပ်မှုရုံး စသည်ဖြင့် အသီးသီး ပြောင်းလဲခဲ့သည်။
သမိုင်းကြောင်း ရှေးမြန်မာဘုရင်များသည် တိုင်းပြည်၏ မြို့တော်များတွင် နန်းတော်များ တည်ဆောက်၍ စံမြန်းခဲ့ကြသည်။
ကိုလိုနီခေတ်တွင် ရန်ကုန်၊ မန္တလေး၊ မေမြို့တို့၌ ဘုရင်ခံအိမ်တော်များ ဆောက်လုပ်ခဲ့ကာ ဘုရင်ခံများ နေထိုင်ခဲ့ကြသည်။
လွတ်လပ်ရေးရရှိပြီးနောက် သမ္မတများဖြစ်ကြသည့် စဝ်ရွှေသိုက်၊ ဦးဘဦး၊ မန်းဝင်းမောင်တို့သည် ရန်ကုန်မြို့၊ ပြည်လမ်း နှင့် အလုံလမ်း​ထောင့်ရှိ ထိုအိမ်တော်၌ပင် ဆက်လက်နေထိုင်ကြသည်။
တော်လှန်ရေးကောင်စီအစိုးရလက်ထက်တွင် ထိုအဆောက်အဦးအား ဖြိုချခဲ့သည်။
ထို့နောက်အဆောက်အဦးသစ်ကိုတည်ဆောက်ခဲ့သည်။
၁၉၇၄ခုနှစ် စနစ်သစ်မှစ၍ ထိုနေရာသည် ပြည်သူ့လွှတ်တော်အဆောက်အဦး တည်ရှိရာနေရာဖြစ်ကာ ၂၀၁၁ခုနှစ် နောက်ပိုင်းတွင် ရန်ကုန်တိုင်းဒေသကြီးအစိုးရအဖွဲ့နှင့် ရန်ကုန်တိုင်းဒေသကြီးလွှတ်တော်တို့ တည်ရှိသည်။
၁၉၈၈ခုနှစ်မှစ၍ ၂၀၁၁ခုနှစ် မတ်လအထိ သမ္မတရာထူးကို ဖျက်သိမ်းထားခဲ့သည်။
၂၀၀၆ခုနှစ်တွင် နိုင်ငံ၏မြို့တော်ကို ရန်ကုန်မြို့မှ နေပြည်တော်သို့ ပြောင်းရွှေ့ပြီးနောက် အခြေခံအဆောက်အဦးများစွာ တည်ဆောက်ခဲ့သည်။
၂၀၀၈အခြေခံဥပဒေကို အတည်ပြုပြီးနောက် နိုင်ငံရေးစနစ်သစ်အတွက်လိုအပ်သော သမ္မတအိမ်တော်၊ လွှတ်တော်များ၊ ဝန်ကြီးဌာနရုံးများကို တည်ဆောက်ခဲ့ကြသည်။
၂၀၁၀ပြည့်နှစ်ရွေးကောက်ပွဲအပြီး ၂၀၁၁ခုနှစ် မတ်လ (၃၀) ရက်နေ့တွင် အစိုးရအသစ်တက်လာရာ ဤအဆောက်အဦးကို စတင်အသုံးပြုခဲ့သည်။
(၂၀၀၈) အခြေခံဥပဒေအရ နိုင်ငံတော်အကြီးအကဲနှင့် အစိုးရအဖွဲ့အကြီးအကဲဖြစ်သော နိုင်ငံတော်သမ္မတ၊ ဒုတိယအကြီးအကဲများဖြစ်သည့် ဒုတိယသမ္မတများ သည် ဤအိမ်တော်တွင် ရုံးထိုင်ကြကာ နိုင်ငံတော်သမ္မတနှင့် မိသားစုသည် ဤအိမ်တော်တွင် နေထိုင်ကြသည်။
ဦးသိန်းစိန်သည် ဤအိမ်တော်၌ ပထမဆုံးနေထိုင်သည့် သမ္မတဖြစ်လာခဲ့သည်။
အမည်နာမ သမ္မတအိမ်တော်အား နိုင်ငံတော်သတင်းများတွင် နိုင်ငံတော်သမ္မတအိမ်တော်ဟု ဖော်ပြလေ့ရှိသည်။
အင်္ဂလိပ်အသုံးတွင် Presidential Palaceဟူ၍ သုံးသကဲ့သို့ President House ဟူ၍လည်း အသုံးပြုကြသည်။
သမ္မတအိမ်တော် သတင်းစာရှင်းလင်းပွဲများတွင် အသုံးပြုသော အမှတ်တံဆိပ်တွင် President Houseဟု အသုံးပြုထားသည်။
၂၀၂၁ခုနှစ်အာဏာသိမ်းပြီးချိန်တွင် စစ်ကောင်စီဥက္ကဋ္ဌဖြစ်သူ ဗိုလ်ချုပ်မှူးကြီးမင်းအောင်လှိုင်က နိုင်ငံတော်သမ္မတအိမ်တော်အား နိုင်ငံတော်စီမံအုပ်ချုပ်ရေးကောင်စီဥက္ကဋ္ဌရုံးဟု ပြောင်း၍အသုံးပြုလျက်ရှိသည်။
တည်နေရာ နိုင်ငံတော်သမ္မတအိမ်တော်သည် ဇမ္ဗူသီရိမြို့နယ်၊ ဇေယျသိဒ္ဓိရပ်ကွက်တွင် တည်ရှိသည်။
အိမ်တော်သို့ရောက်ရန်အတွက် ၂၂လမ်းသွားလမ်းမကြီးမှ အတွင်းသို့ အနည်းငယ်ဝင်ရသည်။
အိမ်တော်၏ အနောက်တောင်ဘက်တွင် လွှတ်တော်အဆောက်အဦးများ တည်ရှိသည်။
အနောက်တောင်ဘက်တွင် ဒုတိယသမ္မတများ၏ အိမ်တော်များလည်း တည်ရှိသည်။
ထို့အပြင် အိမ်​တော်အနီး၌ ပြည်​ထောင်စုဝန်ကြီးနှင့် ဒုတိယဝန်ကြီးများ၏ အိမ်များလည်း တည်ရှိသည်။
အိမ်တော်ပုံစံ သမ္မတအိမ်​တော်ကို ငလိုက်​ချောင်းမှ ပတ်လည်ဝိုင်းထားသည်။
ငလိုက်​ချောင်းကို ဖြတ်သန်းရန် တံတား (၂)စင်းပါဝင်သည်။
(၂၂)လမ်းသွား လမ်းမကြီးမှတစ်ဆင့် သမ္မတအိမ်​တော်အဝင်လမ်းအတိုင်းလာလျှင် ငလိုက်​ချောင်းမှာ ကျုံးသဖွယ် တည်ရှိ​နေသည်။
ဂြိုဟ်တုမြေပုံမှပုံစံများအရ ပင်မအဆောက်အဦးကြီးမှာ အဆောက်အဦး (၄)ခုအား ပေါင်းကူးတံတားများဖြင့် ဆက်သွယ်ထားသည်။
နိုင်ငံတော်သမ္မတရုံးမှထုတ်ပြန်လေ့ရှိသော ဓာတ်ပုံများအရ အဆောက်အဦးများသည် အနည်းဆုံး ၃ထပ်ရှိနိုင်သည်။
အ​ရှေ့ဘက်မှ အ​ဆောက်အဦး (၂)ခုမှာ ရုံးပိုင်းဆိုင်ရာများ တည်ရှိသည်။
အ​နောက်ဘက်အကျဆုံးအ​ဆောက်အဦး (၂)ခုမှာ သမ္မတမိသားစု​နေထိုင်ရာဖြစ်ပြီး ​ရေကူးကန်၊ တင်းနစ်ကွင်းများပါဝင်သည်။
အ​ဆောင်တိုင်းတွင် ကားလမ်းများ ​ဖောက်လုပ်ထားသည်။
အ​ဆောက်အဦးများ သမ္မတရုံးခန်း နိုင်ငံ​တော်သမ္မတ၏ရုံးခန်းကို ပြည်ပသို့ သွား​ရောက်မည့် သံအမတ်ကြီးများအား မူဝါဒများ လမ်းညွှန်မှာကြားရာတွင် ​တွေ့ရတတ်သည်။
နိုင်ငံ​တော်အထိမ်းအမှတ်တံဆိပ်၊ နိုင်ငံ​တော်အလံ၊ ဘဲဥပုံသဏ္ဌာန် စားပွဲ၊ မြန်မာနိုင်ငံ​မြေပုံ၊ ကမ္ဘာ့​မြေပုံများ ထားရှိသည်။
သံတမန်ဆောင် အရှေ့ပိုင်းဆုံးတွင် သံတမန်ဆောင်တည်ရှိသည်။
သံတမန်ဆောင်သည် တိုင် (၆)လုံးပါဝင်သော ဆင်ဝင်တစ်ခုပါဝင်သည်။
ထိုဆင်ဝင်အထိ ကားဖြင့်တက်နိုင်သည်။
ထိုဆင်ဝင်မှနေ၍ အောက်ရှိဥပစာမြက်ခင်းသို့ဆင်းရန်အတွက် လှေကားများ ပါရှိသည်။
ထိုလှေကားနှင့် မြက်ခင်းပြင်အကြားတွင် နောက်ထပ်ကားလမ်းတစ်ခုတည်ရှိသည်။
ဥပစာမြက်ခင်းပြင်တွင် နိုင်ငံတော်အဆင့်ဧည့်သည်တော်များအား ဂုဏ်ပြုအခမ်းအနားဖြင့် ကြိုဆိုလေ့ရှိသည်။
နေ့ထူးနေ့မြတ်အထိမ်းအမှတ်ညစာစားပွဲများကိုလည်း ကျင်းပလေ့ရှိသည်။
သံတမန်ဆောင်ဧည့်ခန်းမများ သံတမန်ဆောင်ဧည့်ခန်းမများအား အမည်နာမခွဲခြားထားခြင်းမရှိဘဲ သတင်းများ ဖော်ပြရာတွင် သံတမန်ဆောင်ဧည့်ခန်းမဟုသာ ဖော်ပြလေ့ရှိသည်။
ပလ္လင်ခန်းမ သံတမန်ဆောင်တွင် အဆင့်မြင့်ဆုံးသောဧည့်ခန်းမမှာ ရာဇပလ္လင်ထားရှိရာ ခန်းမဖြစ်သည်။
ဤခန်းမကို ၂၀၁၁ခုနှစ်မှစ၍ နိုင်ငံတော်သမ္မတများသာ အသုံးပြုခဲ့သည်။
ဖွဲ့စည်းပုံအ​ခြေခံဥပဒေအရ နိုင်ငံတော်၏ အချုပ်အခြာအာဏာကို သမ္မတထံ အပ်နှင်းထား၍ အချုပ်အခြာအာဏာ၏သင်္ကေတဖြစ်သော သီဟာသနပလ္လင်တော်ကို ပထမဆုံးသမ္မတ စဝ်ရွှေသိုက်၏ ရန်ကုန်မြို့ရှိ သမ္မတအိမ်တော်၌ ထားရှိခဲ့သည်။
ထို့နောက် ဒုတိယမြောက်သမ္မတ ဒေါက်တာဘဦးသည်လည်း အိမ်တော်၌ပင် ထားရှိခဲ့သည်။
တတိယမြောက်သမ္မတ မန်းဝင်းမောင်လက်ထက်တွင် ထိုပလ္လင်တော်ကို အများပြည်သူလေ့လာနိုင်ရန် အမျိုးသားပြတိုက်သို့ ပြောင်းကာ ပြသခဲ့သည်။
၂၀၁၁ခုနှစ်တွင် စနစ်သစ်ပြန်လည်စတင်ရာ ပလ္လင်တော်ပုံတူပွားတစ်ခု ပြုလုပ်ကာ ​နေပြည်​တော်ရှိ သမ္မတအိမ်တော် သံတမန်ဆောင် ဧည့်ခန်းမတွင် ထားရှိခဲ့သည်။
thumb|သမ္မတဦးသိန်းစိန်လက်ထက်က ဧည့်ခန်းမ ဤခန်းမတွင် နိုင်ငံတော်အဆင့် အရေးကြီးသော ဧည့်သည်တော်များကို တွေ့ဆုံလေ့ရှိကာ နှစ်နိုင်ငံအရေးကိစ္စများ အပြန်အလှန်ပြောဆိုလေ့ရှိသည်။
ထို့အပြင် သံအမတ်ခန့်အပ်လွှာများကိုလည်း လက်ခံလေ့ရှိသည်။
သမ္မတဦးသိန်းစိန်လက်ထက်က အဖွဲ့ဝင်များ၏ ထိုင်ခုံများကို ခပ်ကျဲကျဲ ထားရှိခဲ့ပြီး သမ္မတဦးထင်ကျော်လက်ထက်မှစပြီး ခပ်စိပ်စိပ်ထားရှိခဲ့သည်။
၂၀၁၆ခုနှစ် မတ်လ ၃၀ရက်နေ့တွင် သမ္မတ ဦးသိန်းစိန်မှ သမ္မတအသစ် ဦးထင်ကျော်ထံ နိုင်ငံတော်သမ္မတအဆောင်အယောင်များ လွှဲပြောင်းပေးအပ်ခြင်းကို ဤခန်းမတွင် ပြုလုပ်ခဲ့သည်။
thumb|သမ္မတဦးထင်ကျော်လက်ထက်က ဧည့်ခန်းမ အခြားခန်းမ နိုင်ငံတော်ဒုတိယသမ္မတများနှင့် နိုင်ငံတော်၏အတိုင်ပင်ခံပုဂ္ဂိုလ်တို့ အသုံးပြုလေ့ရှိသည့် ဧည့်ခန်းမတစ်ခုလည်းရှိသေးသည်။
နောက်ခံတွင် ရေတံခွန်ပန်းချီကားတစ်ချပ် ထားရှိသည်။
နိုင်ငံတော်၏အတိုင်ပင်ခံပုဂ္ဂိုလ် ဒေါ်အောင်ဆန်းစုကြည်သည် ၎င်း၏သက်တမ်းအတွင်း သမ္မတအိမ်တော်၌ ဧည့်သည်များကိုတွေ့ဆုံရန် ဤခန်းမကို အဓိကအသုံးပြုခဲ့သည်။
thumb|ဤဧည့်ခန်းမတွင်တွေ့ရသော ဒေါ်အောင်ဆန်းစုကြည် အခြားဧည့်ခန်းမဆောင်များ နိုင်ငံတော်သမ္မတအိမ်တော်တွင် အခြားဧည့်ခန်းမဆောင်တစ်ခုမှာ အနောက်တွင် နိုင်ငံတော်အထိမ်းအမှတ်တံဆိပ် တပ်ဆင်ထားသည်။
ထိုခန်းမတွင် နိုင်ငံအတွင်းရှိ အဆင့်မြင့်အရာရှိများအား လက်ခံတွေ့ဆုံလေ့ရှိသည်။
ထိုခန်းမနည်းတူ ​နောက်ခံတွင် ​ရွှေချည်ထိုး တပ်ဆင်ထား​သော ဧည့်ခန်းမလည်း တည်ရှိသည်။
နိုင်ငံ​တော်သမ္မတဦးသိန်းစိန်လက်ထက်က ​တွေ့ဆုံ​မေးမြန်းခန်းများ ​ဖြေကြားခြင်း၊ နိုင်ငံ​ရေးအရ များစွာအ​ရေးမကြီး​သော ဧည့်သည်များအား​တွေ့ဆုံခြင်းနှင့် အခြားကိစ္စများအတွက် အသုံးပြုခဲ့ပြီး ပထမ​လေဒီများလည်း အသုံးပြု​လေ့ရှိသည်။
၂၀၁၅​ရွေး​ကောက်ပွဲအပြီး သမ္မတဦးသိန်းစိန်သည် အနိုင်ရပါတီ​ခေါင်း​ဆောင် ​​ဒေါ်​အောင်ဆန်းစုကြည်အား ဤခန်းမတွင် ​တွေ့ဆုံခဲ့သည်။
၂၀၁၂ခုနှစ်တွင် သမ္မတက​တော် ​ဒေါ်ခင်ခင်ဝင်းသည် မ​လေးရှားဝန်ကြီးချုပ်၏ ဇနီးအားလည်း​ကောင်း၊၂၀၁၉ခုနှစ်တွင် သမ္မတက​တော် ​​​ဒေါ်ချိုချိုသည် ​ကိုရီးယားသမ္မတနိုင်ငံ သမ္မတက​တော်အားလည်း​ကောင်း ဤခန်းမတွင် လက်ခံ​တွေ့ဆုံခဲ့ကြသည်။
​ဒေါ်​အောင်ဆန်းစုကြည် အသုံးပြု​လေ့ရှိသည့် အခြားဧည့်ခန်းမတစ်ခုလည်း ရှိ​သေးကာ ​နောက်ခံတွင် မည်သည်တို့မှ တပ်ဆင်ထားခြင်းမရှိ​ပေ။
ဤခန်းမသည် ၂၀၂၁ခုနှစ် ​ဖေ​ဖော်ဝါရီလ ၁ရက်​နေ့တွင် ယာယီသမ္မတ ဦးမြင့်​ဆွေက တပ်မ​တော်ကာကွယ်​ရေးဦးစီးချုပ်ထံ အာဏာ(၃)ရပ် လွှဲ​ပြောင်း​ပေးခဲ့ရာတွင် အသုံးပြုခဲ့​သော ခန်းမဖြစ်သည်။
ထမင်းစားခန်းမ နိုင်ငံတော်အဆင့်ဧည့်သည်တော်များအား ဂုဏ်ပြုညစာ သို့မဟုတ် နေ့လယ်စာ တည်ခင်းလေ့ရှိသော ခန်းမဖြစ်သည်။
စားပွဲရှည်ကြီးတစ်လုံးတွင် နိုင်ငံတော်သမ္မတနှင့် အဆင့်မြင့်ခေါင်းဆောင်များ၊ ဧည့်သည်တော်ဘက်မှ အဆင့်မြင့်ခေါင်းဆောင်များ တစ်တန်းတည်း သုံးဆောင်လေ့ရှိကြသည်။
ထိုနောက်တွင် ပုပ္ပါးတောင်ကလပ်ပုံ ပန်ချီးကားကြီးတစ်ချပ် ထားရှိသည်။
အခြားသော အရာရှိများသည် စာပွဲဝိုင်းများဖြင့် ထိုင်ကြသည်။
thumb|ထမင်းစားခန်းမ သဘင်ဆောင် သဘင်ဆောင်တွင် နိုင်ငံတော်သမ္မတက ချီးမြှင့်သော ဂုဏ်ထူးဆောင်ဘွဲ့တံဆိပ်များ ချီးမြှင့်ခြင်း၊ နိုင်ငံတော်အဆင့် ဧည့်သည်တော်များအား ယဉ်ကျေးမှုအကများဖြင့် ဖျော်ဖြေတင်ဆက်ခြင်းများ ပြုလုပ်လေ့ရှိသည်။
စင်မြင့်ပါရှိပြီး ထိုင်ခုံများ တပ်ဆင်ထားသည်။
thumb|သဘင်​ဆောင် ငုရွှေဝါခန်းမ ငုရွှေဝါခန်းမသည် ပင်မအ​ဆောက်အဦးများတွင် မဟုတ်ဘဲ သီးခြားတည်ရှိ​သော ခန်းမ​ဆောင်ဖြစ်သည်။
စင်မြင့်တစ်ခုပါဝင်သည့် ခန်းမတစ်ခုဖြစ်ပြီး ထိုင်ခုံများတပ်ဆင်မထားဘဲ ဘက်စုံအသုံးပြုသည့် ခန်းမဖြစ်သည်။
သံဃာတော်များအား ဆွမ်းဆပ်ကပ်ပွဲများ၊ နိုင်ငံတော်သမ္မတအိမ်တော် မဟာသင်္ကြန်ပွဲများ၊ တွေ့ဆုံပွဲများကို ကျင်းပလေ့ရှိသည်။
သမ္မတဦးသိန်းစိန်လက်ထက်က နိုင်ငံ၏ ထိပ်သီးပုဂ္ဂိုလ်များ တွေ့ဆုံပွဲများကို ဤခန်းမတွင် ကျင်းပခဲ့သည်။
သမ္မတဦးဝင်းမြင့်လက်ထက်တွင် ဂမ်ဘီယာနိုင်ငံ၏ တရားစွဲဆိုမှုအား ပြန်လည်ချေပရန် အစီအစဉ်များအတွက် စီစဉ်ဆောင်ရွက်ထားမှုများအား တင်ပြသည့် ပွဲကို ဤခန်းမတွင် ကျင်းပခဲ့သည်။
အစည်းအဝေးခန်းမများ ပြည်ထောင်စုအစိုးရအဖွဲ့ အစည်းအဝေးခန်းမ နိုင်ငံတော်သမ္မတက ဦးဆောင်ကျင်းပသော ပြည်ထောင်စုအစိုးရအဖွဲ့ အစည်းအဝေးများနှင့် အခြားသောပြည်ထောင်စုအဆင့် အစည်းအဝေးများကို ကျင်းပလေ့ရှိသည်။
အခြား အခြားအစည်းအဝေးခန်းမတစ်ခုမှာ နိုင်ငံတော်အဆင့်လာရောက်သော ပြည်ပနိုင်ငံခေါင်းဆောင်များနှင့် အလုပ်သဘောဆွေးနွေးရာတွင် အသုံးပြုလေ့ရှိသည်။
ထို့အပြင်အခြားသော အစည်းအဝေးခန်းမများလည်း တည်ရှိသည်။